JUMAL KÕNELEB
Tere jälle!
Oled kindlasti korduvalt kuulnud, et Jumalal on hea plaan meie jaoks.
Kuna Jumal on sama eile, täna ja igavesti,
siis Tal on jätkuvalt head kavatsused sinu ja minuga.
Ta näitas seda Iisraeli rahva peal, kui viis nad tõotatud maale.
Nad läksid küll kõrbest läbi, aga Jumal ei hüljanud neid seal.
Nad ei pidanud ise hakkama saama, vaid Jumal tahtis ilmutada oma väge
ja teha neile head ning viia nad tõotatud maale.
Jumalal on hea plaan sinu ja minu elude jaoks.
Kui paneme Ta esikohale, pääseme sellesse Tema plaani sisse.
Mille pärast on oluline otsida esmalt Jumalat
nagu Matteuse evangeeliumis kuuendas peatükis öeldakse:
"Otsige esmalt Jumala viisi teha asju ja olla õiguses".
Nii öeldakse laiendatud piiblitõlkes.
"Siis antakse teile ka kõike muud".
Miks on oluline esmalt Teda otsida? On see ikka tark ja oluline asi?
Kas see pole rumalus? - Kas see tegelikult ka aitab?
Oleks palju mõistlikum
kasutada oma ajusid nii palju, kui võimalik,
mitte istuda pidevalt nina Piiblis ja tegeleda kummaliste asjadega.
Kas see tegelikult ikka on tähtis? Kas tasub ikka Teda esmalt otsida?
Miks see peaks end ära tasuma,
kui vajan tõeliselt rahaasjus abi?
On üks põhjus, miks tasub Teda päriselt otsida.
Kui me hakkame Teda otsima, kui hakkame otsima Tema palet,
hakkame küsima vastuseid Temalt, hakkame hoolega uurima Piiblit,
hakkame Temalt tõesti oma elu konkreetsete asjade kohta küsima,
küsima nõu oma elu konkreetsete valikute kohta,
siis Tema teab, millest peaks alustama.
Kui minu rahaasjades valitseb kaos ja ma viin selle Tema ette,
siis Tema näeb tervikpilti. Tema teab kogu minu elu.
Ta teab mu elu algusest lõpuni. Ta teab Soome riigi olukorda.
Ta teab Euroopa olukorda, teab ka Kreeka olukorda.
Tal on hoopis teine tervikpilt minu perekonnast, tulevikust,
minu annetest, oskamistest, jaksamisest ja jõuvarudest - kõigest.
Tema teab ka seda,
milline on kõige pakilisem probleem minu elus.
Mul enesel on sageli raske märgata, millega tuleks kõigepealt tegeleda
ja millele esmalt keskenduda. Millest ma peaksin alustama.
Kui ma Teda otsin, on üllatav,
et Ta võib alustada hoopis teistest asjadest,
kui mina arvasin. - Tõsi ta on.
Ma ehk mõtlesin, et saan lotovõidu ja asjad saavad kõik kohe korda
ja rohkem pole vaja selle teema peale mõelda.
Aga Tema võib hakata rääkima hoopis armastuse teemal minuga.
"Joy, kuidas sa suhtud oma ligimestesse?
Kuidas sa iseendasse suhtud? Kuidas on lood sinu abieluga?"
Tema näeb seda, milles on suurim häda
ja valdkonda, milles on suurim vajadus.
Jumal on nii hea,
et Ta hakkab tegelema meie elu põhialustega.
Minu puhul juhtuski just nii, et palusin tõesti loteriivõitu.
Ma ei saanud seda ja ma mõistsin, et Jumalal on mingi muu plaan.
Kui Jumal hakkab tegelema sellega, mille oma elust Tema ette toome -
olgu majanduslik olukord, tervise küsimused või midagi muud -
siis võibolla tegeleb Ta millegiga, millele sa ise pole mõelnudki.
Tahaksid saada asjad kohe korda, aga Jumal on sellest veel parem.
Mõtleme korraks Kreeka majandusele.
Keegi oli kokku arvutanud,
et Kreeka saaks 70 miljardi euroga oma majandusprobleemid lahendatud.
Ma ei tea, kas see on tõsi.
Ma pole majandusasjatundja. Ma pole ka Kreeka osas asjatundja.
Kui aga vastab tõele,
et rahvas ei maksa makse ja ametnikud on korrupeerunud,
siis pole vahet, mitu miljonit sinna juurde valatakse.
See vajub nagu vesi läbi liiva ja majandus ei saa sellest korda.
Samamoodi oli meie majapidamises.
Ma ei vajanud mitte lotovõitu, vaid tarkust.
Selles peitubki Jumala headus,
kuigi Ta ei vasta kohe su palvele loteriivõidu või millegi samalaadsega.
Ta hakkab kinni pigem sisemistest asjadest.
Ja nagu Joy ütles - mõnikord on need meie sisemuses.
Ebausk, kadedus ja muu, mis inimese südames võib olla.
Neid on olulisem muuta.
Kui need alles jääksid,
ei saaks olukorrad päriselt ikka muutuda.
Kui me hakkame Teda otsima, alustab Ta alati algusest.
Ta ehitab meie elu juurtest ülespoole.
Ta rajab esmalt tugeva vundamendi ja alles siis talad, seinad ning muu.
Ta teeb aeglaselt, aga kindlalt head tööd.
Ta panustab alati kvaliteeti.
Tema jaoks on kvaliteet kvantiteedist olulisem.
Ta ei mõtle esmalt kogusele, vaid alati kvaliteedile.
Näiteks inimsuhetes on oluline kvaliteet.
Meie kooliski on kvaliteet tähtsam, kui laste tuhandetesse ulatuv arv
või viimase peal arvutid ja muud nutividinad.
Johannese kolmas kiri 1:2 on tõeliselt hea kirjakoht.
Johannes ütleb siin nii:
"Armas, soovin sulle, et sul läheks igati hästi
ja sa oleksid terve, nõnda nagu läheb hästi su hingel."
Nõnda nagu läheb hästi su hingel.
See on nii oluline, sest see hakkab peale seestpoolt.
Issand alustab tegutsemist alati seest poolt.
Mäletan kooli rajamise ajast,
kuidas Jumal tegi alguses väga palju tööd minu südames.
Ainuüksi sellegagi, et usuksin, et Ta tahab meie eest hoolitseda.
See oli vundament, mille Ta tahtis esmalt ehitada.
Mina muretsesin majandusasjade ja jätkusuutlikkuse pärast,
aga Jumal haaras mu südames olevast kinni:
"Jan, usu ometi - olen Jumal, kes tahab su eest hoolt kanda."
Jumal hakkas peale alusest, veel enne kui midagi paistma hakkas
ja kooli kontole midagi tekkis. Sedasi on jätkunud kogu aeg.
Jumal muudab mu usku tugevamaks ja avaramaks.
Kui mu usk kasvab, siis julgen paluda enamat.
Julgen uskuda rohkemat ja saan suuremaid palvevastuseid.
Kõik algab sisemusest, sest Piibel ütleb nii:
"Jumalariik pole söömine ja joomine. See on seespidi meie sees.
Jumalariik on õigus, rahu ja rõõm Pühas Vaimus."
See on sisemuses olev asi.
Kui see pääseb meis kasvama,
Kui see saab meis kasvada Jumala Sõna ja Vaimu kaudu,
siis on seda näha ka maistes asjades.
Võin tuua näite meie kooli kohta.
Olen juba mitmeid aastaid, õigemini umbes kaks aastat,
vaadanud meie kontot ja mõelnud, kuidas sellel olevaga toime tulla?
Kuulutan iga päev
kooli ja Agape Keskuse majanduse üle Jumala tahet.
Ma kuulutan seda, mida näen Jumala Sõnas,
kuulutan Filiplaste kirja 4:9,
et Tema täidab kõik meie vajadused oma armu rikkust mööda.
Kuulutan Johannese evangeeliumi 10:10 sõnu:
"Tema on tulnud, et neil oleks elu, ja oleks seda ülirohkesti."
Kuulutan neid tõdesid kogu selle töö üle.
Olen teinud seda juba pikka aega igal päeval.
Mida enam seda teen, seda rohkem Jumala Sõna minus kasvab
ja kui nüüd palves neid kirjakohti kordan,
on sisemuses kindlus, et see tõesti on tõde.
See on kinnitunud minusse.
Kui Jumala Sõna juurdub meisse, sünnitab see usku.
Usu ja palve vägi koos toovad esile palvevastuseid.
Ka praegu on meil töötajaid rohkem, kui meie kooli jaoks vaja oleks.
Tänavu sügisel kooli alates, kui kogunesime kõik kooli saali,
oli uusi ja ammuseid õpetajaid rohkem, kui kunagi varem.
Olen palvetanud meile rikkalikku töötajate valikut.
Olen uskunud, et meil on juba rikkalikult töötajaid
ja seal nad nüüd olidki füüsilisel kujul minu silme ees.
Mõtle, et sa võid nii teha, kui teistes koolides on puudus.
See on päris hirmus asi.
Aga meie oleme veidrikud -
me kuulutame Jumala Sõna alusel kogu aeg üliküllust.
Me elame hoopis teistsuguses vabaduses.
Kas saaksin lugeda siit midagi? - Loe muidugi!
Oleme rääkinud tarkusest. Jumala tundmine on tarkuse algus.
Jumal soovitab meil otsida tarkust.
Iiobi raamatu 28 ptk, alapealkiri: "Tõelise tarkuse asupaik"
"Tõesti, hõbedal on leiukoht ja kullal pesemispaik,
raud võetakse mullast ja kivist valatakse vask.
Inimene otsib hõbedat, kulda ja sulatab metalli, otsib aardeid.
Ta muudkui otsib ja otsib.
"Piir pannakse pimedusele
ning viimseni otsitakse üles pimeduse ja sünguse kivi.
Kaevandusi murtakse eluasemeist eemal,
paigus, mille on unustanud jalad;
nad kõlguvad kõikudes, inimestest kaugel."
Inimene kaevab maa all ja otsib muudkui aardeid.
Maast kasvab leib,
aga maa sügavused pööratakse tulega pahupidi.
Selle kivimid on safiiride asukohaks
ja seal on kullatolmu.
Teed sinna ei tea kotkaski ega märka kulli silm.
Seda ei talla uhked metsloomad, seal ei kõnni noor lõvigi."
Kus on need aarded? Kust võiksin neid leida?
See läheb veel pikemalt edasi.
"Aga tarkus - kust seda leitakse? Ja kus on arukuse asupaik?
Ei tunne inimene selle hinda ja seda ei leidu elavate maal.
Sügavus ütleb: Minu sees seda pole.”
Ja meri ütleb: Ei ole minu juures.”
Puhta kulla eestki ei saa seda osta ega hõbedaga selle hinda vaagida.
See pole makstav Oofiri kullaga, ei kalli oonüksi ega safiiriga.
Sellega pole võrreldav ei kuld ega klaas,
ka pole see vahetatav kuldriista vastu.
Koralle ja mägikristalli ei maksa mainidagi -
omandatud tarkus on enam väärt kui pärlid."
Kus on see tarkus, mis on kullast ja topaasist kallim?
"Kust tuleb siis tarkus ja kus on arukuse asupaik?
See on varjul kõigi elavate silmade eest,
peidetud taeva lindudegi eest.
Kadupaik ja surm ütlevad:
Meie kõrvus on sellest ainult kuuldus.”
Aga Jumal tunneb teed sinna.
"Jumal, tema tunneb teed sinna ja tema teab selle asupaika.
Sest tema ulatub vaatama maa äärteni."
Ta näeb minu olukorda, Ta näeb Soomet ja Euroopat.
"Tema näeb kõike, mis taeva all on. Ja ta ütles inimesele:
Vaata, Issanda kartus - see on tarkus,"
Issanda tundmine on tarkus "ja hoidumine kurjast on arukus!””
Tema käes on tarkus ka minu elu jaoks,
et ehitada alustalasid ja muuta asju algusest peale.
Palvetasime selle saate eest ja Joy nägi sellist pilti:
Jumal tahab tungida alustaladeni välja,
otsekui trelliga puurida neisse, et me saaksime Tema tarkust
ja minna sügavuti Tema tundmise ja Ta Sõna sisse, sügavuti Temasse.
Jumal on tõeliselt hea.
Ta tahab tegeleda meie elus just põhiliste asjadega.
Ta tegi sedasi ka meie elus.
Nagu rääksin - vundament tuli ehitada täiesti teisel viisil.
Täna enam ei toetu meie majandus pangaarvele.
See ei toetu mingile omandile. See toetub Jumala Sõnale.
Kui Jumala Sõna on aluseks, siis ei loe nähtavad olukorrad.
Me seisame Jumala Sõna peal ja see on kindlalt püsiv alus.
Jeesus räägib tähendamissõna kahest hooneehitajast.
Jeesus tahab öelda,
et Jumala Sõna peale ehitades jääb maja püsima.
Luuka evangeelium 6:43
"Ei ole head puud, mis kannaks halba vilja,
ega jälle halba puud, mis kannaks head vilja.
Viljast näeme, milline on puu.
Kui puu sisu on korras, siis see kannab ka head vilja.
"Iga puu tuntakse ära ju tema viljast,
sest ei korjata viigimarju kibuvitstelt
ega koguta ohakailt viinamarjakobaraid.
Hea inimene toob välja head oma südame heast tagavarast
ja paha inimene toob pahast välja paha,
sest ta suu räägib sellest, millest on tulvil ta süda."
Seestpoolt väljapoole.
"Aga miks te mind hüüate:
Issand, Issand!” ega tee, mida ma ütlen?
Igaüks, kes tuleb minu juurde
ja kuuleb mu sõnu ning teeb nende järgi -
ma näitan teile, kelle sarnane ta on.
Ta on inimese sarnane, kes maja ehitades kaevas,
süvendas ja rajas selle aluse kaljule.
Kui siis tuli suurvesi, paiskus vool vastu seda maja,
aga ei suutnud seda kõigutada, sest see oli ehitatud hästi."
Kui ehitame Issanda juhatusel ja Tema Sõna juhendite järgi,
siis ehitame vundamendi, mis püsib kindlana.
Kui tuleb kriisiolukordi ja paanikahetki maailmas,
siis meil on alus, mis püsib, "sest see on ehitatud hästi".
Jumal tahab anda sulle ja mulle tarkust.
Ka seda, et majanduslik olukord juurduks Jumala Sõnasse.
Kui su alus pole Piibli sõnumist erinev,
on sul alus, mis ei kõigu, sest Tema Sõna ei muutu.
Olgu maailma majandus ja Soome olukord hea või mitte,
ometi kehtib Jumala Sõna lubadus, et Ta täidab meie vajadused
oma armu rikkust mööda kirkusega Jeesuses Kristuses.
See oli õppetund, mis minul tuli ära õppida.
See oli töö, mida Jumal tegi minu südames ja hinges kõigepealt.
"Jan, see pole oluline, milline on sinu kontojääk praegu.
Usu sellesse, mida minu Sõna ütleb."
Täna ma keskendungi sellele ja räägin kõige rohkem seda.
Ma armastan Jumala Sõna ja keskendun sellele.
Juurdun sellesse veel sügavamale. Ma tean, et see põhi ei vea alt.
Nagu Joy just ütles, on Jumal nii hea,
et tahab anda meile tarkust praktilistes asjades
ja tarkust oma Sõna kohta, et saame ehitada kindla aluse.
Piiblis on tõsiselt tarkust otsiva isikuna
kirjeldatud Saalomoni.
Teises Ajaraamatus 1:11 küsib Jumal Saalomonilt,
mida Saalomon enesele sooviks? Oleme sellest ka varem rääkinud.
Oled kindlasti kuulnud, et Saalomon palus tarkust.
Tarkust, et juhatada suurt rahvast, keda oli nagu liiva mererannal.
"Issand, õpeta, kuidas juhtida seda rahvast!"
Jumal vastas Saalomoni palvele nii: Et see sul südame peal on
ja et sa ei ole palunud rikkust, varandust ega au,
ka mitte oma vaenlaste hinge,
ja et sa ei ole palunud isegi mitte pikka iga,
vaid oled enesele palunud tarkust ja mõistust,
et saaksid kohut mõista rahvale,
kellele ma sind olen kuningaks tõstnud,
siis olgu sulle antud tarkust ja mõistust!
Ja ma annan sulle ka rikkust, varandust ja au,
nagu seda ei ole olnud kuningail enne sind
ega ole ühelgi pärast sind.”
Siin kõlab Matteuse evangeeliumi 6 peatüki sõnum.
Jeesus ütleb seal,
et kui otsime esmalt Teda ja Tema viise toimimiseks;
esmalt Tema tarkust ja Tema riiki, siis kõike muud antakse meile lisaks.
Saalomon otsib Jumalat, Tema tahet ja tarkust,
et hoolitseda oma ülesande eest võimalikult hästi.
Ta otsib Jumalariigi toimimisviise.
Jumal ütleb: "Kuna otsid seda,
antakse sulle ka kõike muud, mida sa ei palunudki.
Pikka iga ja rikkust antakse ka."
Kui loed Ajaraamatut, näed,
et Saalomon ei istunud seepeale oma suure tarkuse otsas
ja raha muudkui voolas sisse.
Raha tuli sisse küll, aga sa näed seal ka seda,
et Saalomon sai tarkust maa majanduse korraldamiseks.
Ta pani igasse maakonda ametniku korraldama riigi majandust,
et palee õukond sai kuu aega igast maakonnast toitu
ja ta pani paika ametnikud, korraldades kogu ühiskonda.
Ta rajas kuningas Hiiramiga laevastiku välismaal kauplemiseks
ja tõi Oofiri kulda.
Ta sai majandusalast tarkust.
Ta ei istunud lihtsalt varandust vastu võttes.
Talle toodi varandusi küll. Seeba kuningannagi tõi palju.
Aga pane tähele seost.
Kui Saalomon otsis tarkust, siis ta ka sai tarkust
ja selle kaudu oskust korraldada asju õigesti.
Seega on olemas teine majandussüsteem. - Aamen.
Täiesti erinev majanduse korraldamise süsteem.
Jumalik majandussüsteem.
See majandussüsteem on nähtamatu.
See on nähtava maailma majandussüsteemi taga.
See toimib nähtamatus maailmas, vaimumaailmas.
See algab nähtamatust, seestpoolt, sisemistest asjadest.
Südames toimuvatest asjadest - asjadest kõige välise taga või all.
See on alus, millest Jeesus räägib. Alus, millele kõik muu ehitatakse.
Kui see alus on tugev ja kindel, on hea ehitada selle aluse peale.
See algab seestpoolt, südamest, Jumala tundmisest.
See algab Jumala tarkuse otsimisest.
Ehitame elu nii, et toome asjad Tema ette.
Palume Temalt tarkust ja ka teeme selle tarkuse järgi.
Piiblit lugedes näeme kogu aeg, et Ta räägib kogu aeg armastusest.
Mõistan siis, et ma pean armastuse teemaga tegelema.
Hakkan Teda otsima ja küsima, kuidas selles osas tegutseda?
Palun endale rohkem armastust iseenda ja lähedaste jaoks.
Vajan abi, et teha oma abielu korda ja veidi rohkem aega laste jaoks.
Need on sellised asjad, millest ma pean alustama.
See algab tasapisi, samm sammu haaval.
Piiblis soovitatakse mitmel korral otsida tarkust.
Jaakobuse esimeses kirjas öeldakse:
"Kui kellegil on puudu tarkusest, see palugu seda Jumalat".
Ta ei ütle:
"Kui kellegil on tarkusest puudu, siis on ikka pahasti küll!
Oleks pidanud targem olema!"
Jumala Sõna ütleb hoopis nii:
"Kui kellelgi teist jääb vajaka tarkust,
siis ta palugu Jumalalt,
kes kõigile annab heldelt ega tee etteheiteid,
ja talle antakse."
Jumal ei tee etteheiteid, kui me ei oska.
Jumal ei tee etteheiteid, kui meie majandus on viltu
ja oleme kõrvust saadik võlgades.
Ta ei riidle sinu ja minuga.
Ta teab täpselt, milline su olukord on.
Ta ütleb: "Otsi mind!
Kui vajad tarkust, annan ma seda meelsasti."
Jaakobus jätkab: "Paluge uskudes, kahtlemata!"
Ära kahtle üldse. Ära anna jalatäitki ruumi mõtetele:
"Jumalal pole aega, ma pean sellega ise hakkama saama.
Küllap ma kuidagi toime tulen. Ma ei vaja selles abi."
Unusta sellised mõtted.
Kui vajad abi, Jumal tõesti aitab sind.
Ta annab meile meelsasti.
Usu ainult ja Ta viib sindki tõotatud maale.
Aamen.
Tänu, Issand, et saame nüüd rõõmuga
tulla Sinu palge ette.
Saame olla elevil, teades,
et Sina viid meid tõesti elus kogu aeg edasi.
Issand, ma kiidan Sind ja rõõmustan selle lootuse üle,
mis süttib meie südameis, kui vaatame Sinu sõnu,
uurime Sinu ideid, tutvume Su armastuse ja headusega.
Issand, tänan, et Sa oled hea ka majandusliku valdkonna osas.
Sa tahad aidata meid, meie peresid ja meie firmasid.
Sa tahad aidata kogu Soomet, Euroopat ja Aafrikat.
Tahad tuua vastuse Vahemeremaade olukorda.
Issand, ühise usurahvana tahame tulla Su palge ette
ja anuda sinult tarkust peaministrile ja meie riigijuhtidele.
Issand, too seda jumalikku tarkust majanduslikus valdkonnas siia maale!
Tänu, Issand, et saame minna innustunult vastu sellele nädalale
ja oodata, mida Sa jälle teed. Jeesuse nimel, aamen.
Aamen.
On imeline, et saame kõik pöörduda Jumala poole.
Ta on lubanud aidata.
Tahan tänada vaatajaid. Oleme saanud jälle tagasisidet.
Eriti julgustas mind,
et kahes neist tänati palvevastuste eest.
Üks inimene oli saanud terveks
ja teine oli palunud lapse eest, kellel oli raskusi
ning asjad olid lahenenud. Tänu Taevaisale!
Jumal on palveid kuulev Jumal.
Kui soovid rohkem meie töö kohta teada,
anda tagasisidet, saata palvesoove, teada meie koguduste külastustest,
soovid kohtuda meiega, siis leiad meie töö kohta infot
koduleheküljelt: www.kristillinenkoulu.org
Võid seda lehte külastada.
Kui soovid toetada seda telekanalit ja "Jumal kõneleb" saate tootmist,
võid helistada kasvõi kohe numbrile 900 1777 (kõne hind Eestis 7 eurot).
Võid kasutada ka kontonumbreid, mida näed saate lõppedes ekraanil.
Ole õnnistatud ja tea,
et Jumal annab tarkust sellele, kes seda igatseb. Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin